ചിമ്മിനി എച്ചിപ്പാറയില് മലവെള്ളപ്പാച്ചില് ആമ്ബല്ലൂര്: ചിമ്മിനി എച്ചിപ്പാറയില് ഭീതി പരത്തി മലവെള്ളപ്പാച്ചില്. ഉരുള്പ്പൊട്ടലെന്ന് അഭ്യൂഹം പരന്നത് ആശങ്കക്കിടയാക്കി. ബുധനാഴ്ച വൈകീട്ട് അഞ്ചരയോടെയാണ് സംഭവം. കാട്ടില്നിന്ന് കുത്തിയൊലിച്ചെത്തിയ വെള്ളം എച്ചിപ്പാറ ട്രൈബല് സ്കൂളിന് സമീപത്തെ ചെറിയ പാലവും കവിഞ്ഞ് ഒഴുകിയതോടെ നാട്ടുകാര് ആശങ്കയിലായി. 2018ലെ പ്രളയകാലത്ത് മാത്രമാണ് പാലം കവിഞ്ഞ് ഇവിടെ വെള്ളമെത്തിയത്. കഴിഞ്ഞ ദിവസങ്ങളില് തുടര്ച്ചയായി മഴ പെയ്തിട്ടും ഇത്രയും നീരൊഴുക്ക് അനുഭവപ്പെടാത്തതും നാട്ടുകാരുടെ സംശയം ബലപ്പെടുത്തി. തുടര്ന്ന് വനം വകുപ്പ് അധികൃതരും നാട്ടുകാരും ചേര്ന്ന് താഴ്ഭാഗത്തെ വീടുകളില്നിന്ന് താമസക്കാരെ ഒഴിപ്പിച്ചു. നാലരയോടെ ആരംഭിച്ച മഴ വൈകീട്ട് ആറരയോടെ ശമിച്ചു. തുടര്ന്ന് ചിമ്മിനി ഫോറസ്റ്റ് റേഞ്ച് ഓഫിസര് വി. അജയ്കുമാറിെന്റ നേതൃത്വത്തില് എച്ചിപ്പാറ ആദിവാസി കോളനിയിലും വനമേഖലയിലും പരിശോധന നടത്തി ഉരുള്പ്പൊട്ടല് അല്ലെന്ന് സ്ഥിരീകരിച്ചു. വൈകീട്ട് ആറരയോടെ വെള്ളമിറങ്ങിയതായി നാട്ടുകാര് പറഞ്ഞു. ക്യാമ്ബുകളില് തുടരാന് നിര്ദേശം തൃശൂര്: കേരളത്തില് അതിതീവ്രമഴക്ക് സാധ്യത പ്രഖ്യാപിക്കുകയും മലയോര മേഖലകളില് മഴ പെയ്യുകയും ചെയ്യുന്ന സാഹചര്യത്തില്, നിലവില് ജില്ലയിലെ ക്യാമ്ബുകളില് താമസിക്കുന്നവര് അവിടം വിട്ട് പോകരുതെന്ന് കലക്ടര് ഹരിത വി. കുമാര് അഭ്യര്ഥിച്ചു. മഴ ഒരുദിവസം മാറിനിന്ന സാഹചര്യത്തില് ചില ക്യാമ്ബുകളില്നിന്ന് താമസക്കാര് തിരികെ വീടുകളിലേക്ക് പോകാനുള്ള പ്രവണതയെ തുടര്ന്നാണ് കലക്ടറുടെ അഭ്യര്ഥന. കലക്ടറുടെ നേതൃത്വത്തില് വിവിധ ക്യാമ്ബുകള് സന്ദര്ശിച്ച് സ്ഥിതിഗതികള് വിലയിരുത്തി. തൃപ്തികരമായ രീതിയിലാണ് ജില്ലയിലെ ക്യാമ്ബുകള് പ്രവര്ത്തിക്കുന്നത്. മണ്ണിടിച്ചില് ഭീഷണിയുള്ള പ്രദേശത്തെ ആളുകള് സുരക്ഷയെ മാനിച്ച് ക്യാമ്ബുകളിലേക്ക് താമസം മാറാന് തയാറാകണം. അപകടഭീഷണി നിലനില്ക്കുന്ന തലപ്പിള്ളി താലൂക്കില് ഇങ്ങനെ വരുന്നവരെ സ്വീകരിക്കാന് അഞ്ച് ക്യാമ്ബുകള് കൂടി സജ്ജമാക്കിയിട്ടുണ്ടെന്നും കലക്ടര് അറിയിച്ചു. ഷോളയാര് ഡാം അടച്ചു അതിരപ്പിള്ളി: ജലനിരപ്പ് താഴ്ന്നതിനെ തുടര്ന്ന് കേരള ഷോളയാര് ഡാം അടച്ചു. തിങ്കളാഴ്ച ഉച്ചയോടെ തുറന്ന ഡാം ബുധനാഴ്ച രാവിലെ എട്ടോടെയാണ് അടച്ചത്. ശക്തമായ മഴയുടെ സാഹചര്യത്തില് റെഡ് അലര്ട്ട് പ്രഖ്യാപിച്ചതിനാല് അധികജലം പുറത്തുവിടാന് ഒരടിയോളമാണ് തുറന്നത്. മഴ ദുര്ബലമായതോടെ ചൊവ്വാഴ്ച ഷട്ടര് അരയടി താഴ്ത്തി. അപ്പര് ഷോളയാറില്നിന്ന് ഇവിടേക്ക് വെള്ളം എത്തുന്നില്ല. അതേസമയം, ഡാം അടച്ചതിന് പിന്നാലെ വനമേഖലയില് മഴ വീണ്ടും ശക്തമായി. അതിരപ്പിള്ളിയില് കനത്ത മഴ പെയ്തതിനാല് പുഴയില് വെള്ളം നാലടിയോളം പൊടുന്നനെ ഉയര്ന്നു. അടിയന്തര സാഹചര്യമുണ്ടായാല് ഷോളയാര് ഡാം വീണ്ടും തുറന്നേക്കും. വനമേഖലയില് രണ്ടു ദിവസമായി മഴ കുറഞ്ഞതിനെ തുടര്ന്ന് അതിരപ്പിള്ളി, വാഴച്ചാല്, തുമ്ബൂര്മുഴി തുടങ്ങിയ വിനോദ സഞ്ചാര കേന്ദ്രങ്ങളിലേക്ക് സന്ദര്ശകരെ അനുവദിച്ചിരുന്നു. പുഴയില് ജലനിരപ്പ് അപകടകരമായി ഉയര്ന്നാല് വിനോദ സഞ്ചാരികള്ക്ക് നിയന്ത്രണം എര്പ്പെടുത്തും. നിലവില് മലക്കപ്പാറ മേഖലയില് സന്ദര്ശകര്ക്കുള്ള നിയന്ത്രണം തുടരുകയാണ്. പറമ്ബിക്കുളത്തു നിന്നും സെക്കന്റില് 6000 ഘനയടി വെള്ളം വൈകിട്ട് തുറന്നു വിട്ടു.